Document ID: /roh_data/filtered/fineweb-2-filterrobots_roh.jsonl.gz/12376

chadaina d'ura or da chavels umans
Veulden, enturn il 1900
Chavels umans sco material per cliniez u maletgs? En il 19avel tschientaner eran tarscholas filigranas or da chavels immens popularas sco regals per amis, regals d'amur u regurdientschas a glieud defuncta. Savens regalava la spusa al spus il di da nozzas ina chadaina d'ura or da ses agens chavels. Quella simbolisava la communiun matrimoniala eterna.
Las pitschnas ovras d'art vegnivan fatgas da frisunzs versads u da mungias en claustra. Ins battarinava, tarscholava u tesseva ensemen ils chavels. Oz datti mo pli paucs artists da chavels che san questa tecnica.